lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv nb lv lv es uk es en en lv lv lv lv de lv eu lv lv lv lv lv fi lv lv lv lv lv lv lv lv lv lv lv lv lv lv lv lv lv lv lv lv sl lv eo sl lv lv lv lv de lv lv lv lv lv de lv lv lv ceb de lv lv lv lv lv az lv hbs_lat lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Izmīcīt kailu sievieti kā māla piku. Helmuta Ņūtona stāsts
2021. gada 13. aprīlis 11:36
Helmūta Ņūtona darbs Foto: kadrs no filmas
Pagājušogad apaļu jubileju - 100 gadus būtu svinējis viens no izcilākajiem modes fotogrāfiem Helmūts Ņūtons (1920-2004), kura darbos interpretētais kailais sievietes ķermenis mūsdienu politkorektuma un dzimumu vienlīdzības laikmetā visdrīzāk tiktu nosaukts par "piedauzīgu".
Foto"Arēnā Rīga" aizvadīts Stinga koncerts
Mirusi oskarotā aktrise Luīze Flečere
"Iestājies morāls nogurums..." Kas notiks ar latviešu ceļotāju pāri Āfrikā?
Ko darīt Lietuvas muzejos? Zirgi, dzintari un mūsdienu māksla
Mājās piemirsta analogais ieraksts. Vinila dienā prezentēs retu Latvijas grupas “Opus” skaņuplati
Video"Precētais" Enrike Iglesiass koncerta laikā skūpstās ar fani
Tieši tā - "Helmūts Ņūtons: piedauzīgais skaistums" (Helmut Newton: The Bad and the Beautiful) - arī nosaukta jauna dokumentālā filma par fotogrāfa dzīvi un daiļradi, kas šobrīd skatāma "LMT Viedtelevīzijā".
Būdams viens no diženākajiem fotogrāfijas meistariem, Ņūtons visā pasaulē kļuva slavens, pētot un izceļot sievietes ķermeni.
Režisora Gero fon Boema (Gero von Boehm) filmā atklātās intervijās tādas slavenības kā Greisa Džonsa, Šarlote Remplinga, Izabella Rosellīni, Anna Vintūra un citas, arī sieva Džūna, dalās pārdomās par Ņūtona dzīvi un mantojumu un paliek viņa darbu centrā provokatīvos, netradicionālos un dažkārt graujošos sieviešu tēlos.
Starp citu, šī ir jau otrā filma, kuru Boems veidojis par Ņūtonu (pirmā bija "Helmūts Ņūtons – mana dzīve", 2002).
Ņūtona unikālā un pārsteidzošā sieviešu attēlošanas maniere vēl joprojām raisa strīdīgu jautājumu: kas Ņūtonam bija šīs sievietes – subjekti vai objekti? Veidojot pretrunīgā ģēnija portretu, filmā iekļauti arī ģimenes un arhīvu kadri un, protams, fotogrāfijas.
Iedvesmu smēlies savās Berlīnes saknēs, šajā lielpilsētā dzimušais ebreju izcelsmes mākslinieks (īstajā vārdā Helmuts Noišteters), 1938. gadā pametis Vāciju, vēlāk Austrālijā un ASV sasniedza kulta personas statusu, kas nav mainījies arī pēc viņa traģiskās bojāejas autokatastrofā Losandželosā 2004. gadā.
Filmā iekļautas daudzu slavenu modeļu intervijas, arhīvu materiāli, mājas video kadri. Tā sadalīta trīs satura blokos - pirmais vēsta par Ņūtona profesionālo darbību, otrais veltīts viņa izcelsmei, bērnībai un mākslinieciskajām ietekmēm, bet trešais vairāk skar personiskas saiknes, Ņūtona un sievas Džūnas - arī fotogrāfes (viņas pseidonīms Alise Springsa) attiecības.
Interesanti, ka Ņūtons ar Džūnu Braunu iepazinās Austrālijā 1947. gadā, kad jauniņā teātra aktrise ieradās pie tikpat jaunā fotogrāfa piestrādāt par modeli.
Viens otrā ieskatījās, un tā izveidojās jaudīgs radošs tandēms teju visa mūža - 57 gadu garumā.
Kā modes fotogrāfs Ņūtons sāka strādāt jau pēc Otrā pasaules kara - strādāja britu, austrāliešu, no sešdesmito gadu sākuma arī franču Vogue un citos žurnālos. Ņūtonu uzskata par vienu no pēckara modes fotogrāfijas reformatoriem, kas pārvērta to par reālu mākslu.
Helmūts Ņūtons Foto: kadrs no filmas
Tomēr pasaules slavu Ņūtonam atnesa viņa auksti atsvešināto kailo modeļu naturālie foto septiņdesmitajos gados. Viņš savos darbos koķetēja ar sadomazohisma, fetišisma, vuārisma klātbūtni. Šodien viņa atveidotais sievietes ķermenis raisītu plašas diskusijas.
"Manās fotogrāfijās jūs redzat seju, ķermeni. Redzēt dvēseli – tas stāv pāri manai saprašanai," viņš reiz komentējis "garīguma" un "dvēseles" neesamību savos darbos.
Bija sesijas, kurās viņš kailu modeli iekāra helikoptera trosē virs okeāna, iebāza modeli krokodila izbāzeņa rīklē, un visādi citādi šķietami "pazemoja" sievieti. Tomēr, kā stāsta modeles, paša fotogrāfa attieksme pret viņām bija ļoti iejūtīga - viņš allaž izturējies gādīgi un korekti. Ne velti Ņūtona kontekstā ne reizi nav izskanējis neviens pārmetums seksuālā uzmācībā.
Fotogrāfs nekad nav slēpis, ka modeles viņam ir jēlmateriāls", gluži kā tēlniekam māls.
Savas fotogrāfa karjeras laikā Ņūtons fotografējis tādas slavenības kā Paloma Pikaso, Pjērs Kardēns, Naomi Kempbela, Žans Marī le Pens, Klaudija Šīfere un daudzas citas.
Raksts tapis sadarbībā ar "LMT Viedtelevīziju".
"Arēnā Rīga" aizvadīts Stinga koncerts
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsta analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Šausmas lībiešu apmetnē. Kā izskatās pašmāju mistērijas “Upurga” uzņemšanas laukumā?
Glābjot baznīcas un pilis padomju varas ēnā
Jauns Paskāla Mersjē romāns – "Vārdu svars"
Viņu 100. jubilejā apsveica Baidens. Pieminot mūžībā aizgājušo Vilhelma Purvīša meitu Marionu
Kultūras un izklaides notikumi
Vai pašmāju pasākumu rīkotāji boikotē Krievijas kultūru?
Arstarulsmirus izsakās par seno konfliktu ar reperi Ozolu
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa